|  |  |
| --- | --- |
| ÁBRAHÁMHEGY KÖZSÉG |  |
| ***POLGÁRMESTERÉTŐL*** |  |
| 8256 Ábrahámhegy, Badacsonyi út 13.  |  |

 **ELŐTERJESZTÉS**

**POLGÁRMESTERI HATÁROZATHOZ**

***Elővásárlási jogot alapító megállapodás***

**A Kormány 40/2020.(III.11.) rendeletében az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése rögzíti, hogy *„Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”*

A Belügyminisztérium és a Miniszterelnökség 2020. március 27. napján kiadott tájékoztatója értelmében A katasztrófavédelmi törvény 46.§ (4) bekezdése alapján sem a képviselő-testület, sem a bizottságok ülésének Magyarország helyi önkormányzatairól szóló 2011. évi CLXXXIX. törvény szerinti összehívására nincs lehetőség, a képviselő-testület valamennyi hatáskörét a polgármester gyakorolja, a képviselő-testületnek veszélyhelyzetben nincs döntési jogköre. A tájékoztató leírja azt is, hogy arra természetesen van mód, főleg a kialakult járványügyi helyzetben a polgármester emailben vagy más módon kikérje a képviselő-testület tagjainak véleményét, a döntés felelőssége azonban a polgármesteré.

**Bindics Lászlóné azzal kereste meg önkormányzatunkat, hogy az osztatlan közös tulajdonát képező ½-ed arányban az ábrahámhegyi 592/5. hrsz. alatt nyilvántartott lakóház, udvar megjelölésű, 754 m2 térmértékű, belterületi ingatlanra ½-ed tulajdoni hányadát érintően Ábrahámhegy Község Önkormányzata javára elővásárlási jogot szeretne alapítani.**

**Az ingatlan önkormányzatunk szempontjából előnyös ezért javaslom Ábrahámhegy Község Önkormányzata részére, hogy az elővásárlási jog alapításával értsen egyet.**

**Jelen előterjesztésemet Ábrahámhegy Község Önkormányzata Képviselő-testületének a határozathozatalt megelőzően, véleményének kikérése és hozzájárulásának kérése céljából előzetesen elektronikus úton megküldöm.**

Ábrahámhegy, 2020. június 10.

|  |  |
| --- | --- |
|  | **Vella Ferenc Zsolt**polgármester |

**ÁBRAHÁMHEGY KÖZSÉG ÖNKORMÁNYZATA POLGÁRMESTERÉNEK**

**…/2020.(VI….) HATÁROZATA**

**Ábrahámhegy Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló**

**2011. évi CXXVIII. törvény 46.§ (4) bekezdése szerinti hatáskörében eljárva,**

**Ábrahámhegy Község Önkormányzata Képviselő-testületének**

**véleménye kikérésével és hozzájárulásával a következő**

**HATÁROZATOT**

**hozom.**

Az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország Kormánya által a 40/2020.(III.11.) Kormányrendeletben kihirdetett veszélyhelyzetre tekintettel és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése szerinti hatáskörömben eljárva

1. **Bindics Lászlóné osztatlan közös tulajdonát képezi ½-ed arányban az ábrahámhegyi 592/5. hrsz. alatt nyilvántartott lakóház, udvar megjelölésű, 754 m2 térmértékű, belterületi ingatlan, amely ingatlan ½-ed tulajdoni hányadát érintően Ábrahámhegy Község Önkormányzata javára az előterjesztés melléklete szerinti megállapodás keretében elővásárlási jog alapításával egyetértek, a megállapodást aláírom.**
2. **felkérem dr. Gelencsér Mihály ügyvéd urat a szerződés előkészítésére és annak ellenjegyzésére, illetve a szükséges intézkedések megtételére.**

**Határidő: azonnal**

**Felelős: Slang Henrietta igazgatási ügyintéző**

 **Cseh Dénesné pénzügyi ügyintéző**